Frans van der Lugt

Frans van der Lugt, mest kjent som pater Frans, (født 10. april 1938 i Haag, død 7. april 2014 i Homs) var en jesuittprest, opprinnelig fra Nederland, som ble skutt og drept mens han arbeidet for den utsatte kristne og muslimske befolkningen i Homs under borgerkrigen i Syria.Syria: Nederlandsk jesuitt skutt og drept i Homs, katolsk.no 7. april 2014

Liv og virke
 Bakgrunn 
Frans van der Lugt var født inn i en familie med bankfolk, faren  Godefridus Wilhelmus Antonius van der Lugt var direktør for Nederlandsche Landbouwbank og broren Godfried hadde ledende posisjoner i den nederlandske Postbanken og ING Groep. Selv var han utdannet psykolog og arbeidet som psykoterapeut.

 Inn i jesuittordenen 

7. september 1959 gikk han inn i Jesuittordenen hvor han arbeidet innen skolegang og utdannelse. I årene 1964-1966 var han i Libanon hvor han studerte arabisk. Han tilhørte da jesuittenes ordensprovins for Det nære østen og Maghreb. Han ble ordinert til prest 29. mai 1971.

 Syria 
I 1966 reiste han til Syria hvor han bodde resten av livet. Van der Lugt startet et nærmiljøsenter og et landbruksprosjekt i 1980 kalt Al-Ard (Jorden) rett utenfor Homs, som ga arbeid til psykisk utviklingshemmede.«Syrien: Homs - Christen zwischen brennenden Fronten» , Für die Menschenrechte, nr 2, februar 2012, Internationale Gesellschaft für Menschenrechte

I 1992 ble han utnevnt til ridder av den nederlandske Oranje-Nassau-ordenen.Father Frans van der Lugt - obituary, The Daily Telegraph, 20. april 2015

 Under borgerkrigen 

De siste årene arbeidet han i selve Homs, hvor han arbeidet på et lokalt kloster hvor han tok vare på syke og sultne mennesker som følge av krigen. Han fikk internasjonal oppmerksomhet tidlig på året 2014 hvor han sto bak en rekke videoer på YouTube hvor han appellerte til det internasjonale samfunnet om hjelp til den lidende befolkningen i den beleirede byen som han omtalte som «en lovløs jungel».Jesuitt i Homs: Sulten «gjør folk gale» , katolsk.no 3. februar 2014 Han nektet å forlate byen, til tross for den farlige situasjonen

I februar 2014 meldte The Economist at han sannsynligvis var den eneste europeeren igjen i byen, og han ble igjen fordi han var «sin flokks hyrde» Han avslo et tilbud om å bli evakuert i en FN-operasjon i februar, som reddet  mennesker ut av den beleirede byen. Han nektet å oppgi sitt kall om å hjelpe og støtte den sultende lokalbefolkningen, både kristne og muslimer.

Pater Frans var kjent for å bistå både kristne og muslimer på like fot. Al-Ard-senteret ønsket å fremme dialog mellom mennesker med forskjellig tro.

 Drapet 
Pater Frans ble skutt med to skudd i hodet 7. april 2014, 75 år gammel. Han skal ha blitt tatt i sitt hjem i klosteret og skutt utenfor.Mannen som ikke ville dra før alle var reddet ble i dag skutt og drept i Homs, nrk.no 7. april 2014 Ifølge guvernøren i Homs-guvernement, Talal al-Barazi, ble han drept av personer i tilknytning til An-Nuṣrah-fronten. Han var den andre utenlandske jesuitten som ble et offer som følge av borgerkrigen i Syria, etter Paolo Dall'Oglio ble kidnappet 2013. En talsmann for Vatikanet uttrykte stor smerte over pater Frans' død, ifølge BBC, og den nederlandske utenriksministeren Frans Timmermans kalte drapet på ham «feigt».

Pater Frans er blitt omtalt som et av de sterkeste eksemplene på menneskelig verdighet under borgerkrigen.

 Referanser 

Kategori:Nederlandske jesuitter
Kategori:Nederlandske katolske prester
Kategori:Katolske martyrer
Kategori:Personer drept med skytevåpen
Kategori:Terrorofre
Kategori:Personer fra Haag